
En el present treball es donen amplis detalls sobre un jaciment principalment amb 
mol-luscs del Quaternari damunt d'un altre amb algues del Miocè situats a es Ram 
(Formentera, Illes Pititises, Mediterrània Occidental). També es realitzen alguns comen- 
taris sobre aquests fòssils. 

MIOCENE AND QUATERNARY PALEONTOGICAL SITE FROM ES RAM (FOR- 
MENTERA, PITYUSIC ISLANDS, WESTERN MEDITERRANEAN) In this paper a 
new outcrop from the Quaternary and Miocene are reported from es Ram (Formentera, 


Pithyusic Islands, Western Mediterranean). Some remarks about their fossils are given. 

Introducció 


Els jaciments que ara s'estudien varen 
ésser descoberts quan l'estudi del Miocè 
(Tortonià marí) de s'Estufador (Gàsser, 2001), on 
es trobaren algues en bon estat de conservació 
del gènere Lithophyllum sp. Després de prospec- 
tar els terrenys propers, es va veure en es Ram 
uns afloraments diferenciats. A la base, un banc 
de calcàries amb algues rodofícies, que es corre- 
pon amb el del nivell descrit a s'Estufador, i al 
damunt uns escasos i molt erosionats sediments 
de marès que per la seva fauna i constitució es 
poden atribuir a diversos estatges quaternaris. 


Descripció i estratigrafia 


El jaciment que anomenam d'es Ram (31 
S CC 7179) (Fig. 1), està situat a la zona rocosa 
litoral a la part SW del promontori de la Mola, 
entre es Copinar i s'Estufador. És a poca distàn- 
cia a l'E dels escars d'es Ram. 

Aquest jaciment aflora des del nivell del 
mar fins una altura irregular d'uns tres metres al 
punt més alt i una amplada màxima d'uns qua- 
ranta metres des de la vorera de la mar fins al 
vessant de la muntanya. La seva longitud és 
d'uns cinquanta metres. Seguint a l'E es veuen 
petits trams de la mateixa capa intercalats amb 
platgetes de còdols fins arribar a s'Estufador, el 

Fig. 1. Visió panoràmica de la costa d'es Ram a s'Estufador (Formentera). 
Fig. 1. General view to es Ram to s'Estufador coast (Formentera). 


jaciment és una plataforma carbonatada amb res- 
tes d'algues rodofícies anàloga al packstone de 
s'Estufador (Gàsser, 2001), i per tant és atribuït, 
també, al Miocè (Tortonià marí). 

Al damunt d'ell s'hi troben uns sediments 
quaternaris, en capes de poc gruix molt erosiona- 
des 1 fragmentades, amb abundants mol-luscs. 

Des del jaciment fins a s'Estufador la 
costa s'endinsa al mar amb un lleuger declivi 
més o menys accentuat 1 al fons del mar es veuen 
intercalats espais rocosos 1 arenosos. 

En segon terme i ja apartat de la línia lito- 
ral es troba el vessant de la Mola format per 
marès quaternari estèril, amb crostes calcàries 
intercalades i amb la vegetació propia del lloc. 

En els escars d'es Ram, el marès del ves- 
sant de penya-segat arriba fins al nivell del mar, i 
així continua cap al W fins a es Copinar, si bé en 
algun punt està assentat sobre unes capes de 


marès estèril més cimentat, possiblement 
Quaternari. 


Resultats paleontològics 


De la unitat pertanyent al Miocè s'ha tret 
la conclusió que l'alga correspon al gènere 
Lithophyllum Philippi, 1837. 


S'ha consultat per a la seva determinació, 


Braga i Martín (1988), Braga 1 Aguirre (1995), 
Harlam (1961) i Gàsser (2001). Es recolliren 
mostres del terreny i se'n feren làmines fines en 
les quals, al microscopi, s'observa una gran 
recristal-lització i en alguna d'elles s'hi veuen 
fragments d'hipotal:lus, de perital-lus 1 de con- 
ceptacles (Figs. 2 i 3) semblants als que es reco- 
lliren a s'Estufador (Gàsser, 2001), per tant, 1 
d'acord amb Harlam (1961) 
Lithophyllun sp. No ha estat possible determinar- 


correspon a 


la a nivell específic. 

Del Quaternari, assentat directament sobre 
el Miocè, s'hi han trobat restes del Plistocè. Per 
al seu estudi i determinació hem seguit Butzer 1 
Cuerda (1962), Cuerda (1984, 1987, 1989), 
Gàsser i Ferrer (1997), Parenzano (1970), Solé 
Sabarís (1962) i Vicens et al. (1992). 

A la taula 1 es dona un llistat d'exemplars 
recollits, i amb reserves, distingint amb pl) 1 p2) 
dos nivells corresponents al Plistocè superior. 
Bona part del material estudiat està cimentat for- 
mat una dura lumaquel-la (Fig. 4). 

Entre els mol.luscs estudiats, Pecten jaco- 
beus és una especie rara en el Plistocè balear 
(Fig. 5). Únicament es coneixen fragments de 
l'Eutirrenià de cap Llentrisca (Eivissa) 1 de 
Paguera (Mallorca) 1 una única valva esquerra 
sencera procedent del Plistoce superior de 
s Espalmador (Cabrera) (Cuerda, 1987). 

EQUINOIDEUS p2) 
CRUSTACIS p2) 
LAMEL.LIBRANQUIS pl) 


Paracentrotus lividus (Lamarck, 1816) 
Eriphia verrucosa (Forskal, 1776) 
Acanthocardia tuberculata Linnaeus, 1758 


p2) Anomia ephippium Linnaeus, 1756 


pl) p2) Chamelea gallina Linnaeus, 1758 
p1) Chlamys flexulosa (Poli, 1795) 
pl) p2) Glycymeris violacescens Lamarck, 1818 


p2) Lima lima Linnaeus, 1758 
p2) Pecten jacobeus Linnaeus, 1758 
p2) Spondilus gaederopus Linnaeus, 1758 


pl) Angulus sp. 
pl) Cardium sp. 
GASTROPODES p2) Patella caerulea Linnaeus, 1758 

pl) Spiroglyphus glomeratus (Bivona, 1932) 
p2) Lemintina arenaria Linnaeus, 1767 
p2) Columbella rustica (Linnaeus, 1767) 
p2) Conus mediterraneus Bruguière, 1789 

pl) Conus testudinarius Marini 1767 


p2) Gibbula ardens (Von Salis, 1793) 

p2) Gibbula turbinoides (Deshayes, 1832) 
p2) Littorina neritoidea (Linnaeus, 1767) 
p2) Monodonta articulata Lamarck, 1822 


pl) Semicassis undulata (Gmelin, 1789) 
pl) p2) Thais haemaestoma (Linnaeus, 1766) 
pl) Thericium vulgatum (Bruguiére, 1789) 
pl) Bittium sp. 


p2) Triphora perversa (Limaeus, 1758) 
p2) Trivia monacha (da Costa, 1778) 
pl) Mitra sp. 
pl) Hinia sp. 


Taula 1. Fòssils presents al jaciment d'es Ram (Formentera). 


Table 1. Fossils of the es Ram outcrop (Formentera). 


Interpretació ambiental 


La cara superior del jaciment no és horit- 
zontal, té un pendent vers el mar. 

Com que no s'en veu cap secció transver- 
sal, no podem assegurar si és un bussament cap 
al S, o si l'erosió de les onades l'ha deixat en 
aquest estat. 

Per a la descripció dels accidents geogrà- 
fics i toponímia s'ha utilitzat el Mapa 
Topográfico Nacional 825-IH 1 850-1. 

Al jaciment de s'Estufador (Gásser, 2001) 
ja es detectaren algues en molt bon estat de con- 


servació i en major nombre que en el jaciment 
d'es Ram. Es pot atribuir aquest fet a la forma i a 
l'orientació del litoral. 

La costa sud de Formentera des de Punta 
Roja al Caló d'es Mort, és a dir d'E a VV, i ja a 
s'Estufador va derivant més de cara al SW fins a 
la punta de sa Fragata en arribar prop d'es Ram 
on ja és clarament cara al SW. Des d'es Ram cap 
a es Copinar ja deriva clarament al W. A mida 
que ens desplacam en aquesta direcció, els tem- 
porals de ponent molt més forts que els de mig- 
jorn, arriben a la costa amb més efectivitat 1 pro- 
dueixen, per tant, major erosió. D'aquí és facil 

Fig. 2. Ooricèntadies 4 de Lithophyllum sp. Foto G. 
Alvarez. 
Fig. 2. Conceptacles of Lithophyllum sp. Photo G. 
Alvarez. 





Fig. 4. Detall de lumaquel.la amb Trivia monacha en 
primer pla. 

Fig. 4. Detail of lumachelle with Trivia monacha in 
first view. 


deduir perquè a l'E tenim més ben conservats els 
exemplars d'algues i al VV siguin més fragmen- 
tats, com també la no horitzontalitat de la cara 
superior del jaciment. Per la mateixa raó la inte- 
gritat de la plataforma calcària no es manté tant 
bé en el jaciment ara estudiat, fins sembla dis- 
contínua. Això és degut a que la intensa erosió 
diferencial a obert unes petites valls perpendicu- 
lars al litoral, que en alguns casos divideixen la 
plataforma en la part visible, i que estan cobertes 
parcialment i irregular per sorra i còdols, segons 
els deixen els successius temporals. 

Per les raons exposades creiem que es 
tracta d'un mateix jaciment. Per més seguretat 





do de, 6 y Da 
Fig. 3. Hipotal-lus de Lithophyllum sp. Foto G. 
Alvarez. 
Fig. 3. 
Alvarez. 





Hipothallus of Lithophyllum sp. Photo G. 





Fig. 5. Valva esquerra de Pecten jacobeus. 
Fig. 5. Left valve of Pecten jacobeus. 


s'han extret vàries mostres d'es Ram i de 
s'Estufador i se n'ha fet un estudi comparatiu. 
Els resultats han estat molt semblants en totes les 
mostres dels dos jaciments. 

Al microscopi s'observen el mateix tipus 
d'hipotal-lus de perital-lus i de conceptacles indi- 
cats a Gàsser (2001). Aquestes algues fòssils, 
tractades amb àcid clorhídric no deixen residu. 
Tenen la mateixa densitat, promig d= 2,78. 

L'anàlisi per difracció de RX (Fig. 6) ens 
indica que es tracta d'una dolomia amb els 
següents percentatges: CaMg(CO3):, 93'390: 
CaCO:, 2"4%; Ca(SO:)2.H20, 4,4%. Totes aques- 


tes proves ens han confirmat de que es tracta de 

2 Theta 


Ref. Blanca - File: J07-1251 raw - Type: 2Th/Th locked - Start: 4.00 " - End: 60.00 " - Step: 0.05 " - Step time: 3. s 


05-0586 (*) - Calcite, syn - CaCO3 
3 31 ypsum, syn - CaSO4-2H2O 


Fig. 6. Difractograma de RX. 
Fig. 6. Difractograme analysis of RX. 


la prolongació del mateix jaciment i d'una matei- 
xa espècie algal. La presència d'algues en dife- 
rents punts del litoral, s'Estufador (Gàsser, 
2001), es Ram, torrent de sa Fusta (Abad et al., 
1998), fa pensar en la possibilitat de que tot el 
litoral en que per les seves condicions ho perme- 
tés hauria estat colonitzat per algues i que el que 
ara es troba són les restes de jaciments no ero- 
sionades. 

A sobre del Tortonià hi han uns dipòsits 
quaternaris que s'han atribuit a distints nivells 
del Plistocè superior, no ens atrevim a diferen- 
ciar-los més. La seva fragmentació no permet 
estudiar-ne l'estratigrafia. Han sofert una erosió 
molt important 1 es veuen tots a un mateix nivell 
sobre el terciari amb una potència de pocs centí- 
metres. Fragments intercalats sense solució de 
continuitat entre ells, es diferencien pel color i/o 
consistència de la ganga, pel seu contingut, 
alguns són lumaquel.les exclusivament de gastrò- 





podes, altres amb més lamel.libranquis, encara 
que no hi ha l'abundància de Glycymeris viola- 
cescens com a es Copinar que ja havia estat cita- 
da (Gàsser, 1998) per a platges eutirrenianes, 
neotirrenianes 1 holocèniques al mateix nivell, 
produit possiblement per diferents causes: bascu- 
lament de l'illa, poca diferència del nivell del 
mar, erosió/deposició diferencial, etc. 

Després de visitat el jaciment periòdica- 
ment durant dos anys 1 des dels escars de 
s'Estufador fins als des Ram, en els llocs on hem 
pogut accedir, s'hi troben fragments de luma- 
quel.les quaternàries rodats per l'aigua. Potser 
era una única platja en tota la extensió. En 
aquests dos anys l'àrea ocupada per l'aflorament 
quaternari s'ha reduit, 1 gairebé sols en resta la 
part en contacte amb el terciari, molt més cimen- 
tada, que segurament tardarà temps en desaparèi- 
xer. 

